OSNOVNA ŠKOLA DRAŠKOVEC

DRAŠKOVIĆEVA 47

40325 DRAŠKOVEC

|  |  |  |
| --- | --- | --- |
| Klasa:400-02/13-01 | Broj RKDP:24117 | Razina:31 |
| Urbroj:2109-27-13-01-06 | Matični broj škole:01859684 | Šifra djelatnosti:8520 |
|  | OIB škole:17612166589 | Razdjel:000 |

**OBRAZLOŽENJE FINANCIJSKOG PLANA ZA 2014. GODINU TE PROJEKCIJA ZA 2015. I 2016.**

U Draškovcu, 18.10.2013.

1. **Sažetak djelokruga rada proračunskog korisnika**

U Osnovnoj školi Draškovec obrazuju se učenici iz naselja: Draškovec, Hemuševec, Čukovec i Oporovec. Nastava je organizirana u jednoj smjeni, u petodnevnom radnom tjednu

Nastava je, redovna, izborna, dodatna i dopunska izvodi se prema nastavnim planovima i programima koje je donijelo Ministarstvo znanosti, obrazovanja i športa, te školskom kurikulumu.

Školu polazi 100 učenika u 8 razrednih odjela.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

-stalnim usavršavanjem nastavnika, sukladno mogućnostima, (seminari, stručni skupovi, aktivi) i podizanjem nastavnog standarda na višu razinu;

-poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;

-organiziranjem zajedničkih aktivnosti učenika i nastavnika tijekom vannastavnih aktivnosti i druženja kroz kolektivno upoznavanje kulturne i duhovne baštine;

1. **Zakonske i druge podloge na kojima se zasniva program rada škole**

-Zakon o odgoju i obrazovanju, NN, br. 87/08., 86/09.,92/10.,90/11

-Zakon o proračunu (NN,br.87/08.), Pravilnik o proračunskim klasifikacijama (NN,br.26/10.) i -Pravilnik o proračunskom računovodstvu i računskom planu (NN,br. 114/10., i 31/11.)

-Upute za izradu proračuna lokalne samouprave za razdoblje 2014-2016.

-Školski kurikulum Osnovne škole Draškovec

1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove prema planu i programu koje je donijelo Ministarstvo znanosti, obrazovanja i sporta.

Doneseni planovi odnose se za nastavnu , a ne za fiskalnu (kalendarsku) godinu.

Obzirom da se u školskoj godini odvijaju različite aktivnosti, gdje dolazi do pomaka u odnosu na financijski plan unutar školske godine, dolazi i do promjena u izvršavanju financijskog plana za fiskalne godine.

I nadalje će nam prioritet biti obrazovanje i odgoj naših učenika. Nastojat ćemo i u naredne tri godine podići kvalitetu nastave na što višu razinu i to stalnim i kvalitetnim usavršavanjem nastavnika te podizanjem materijalnih i drugih uvjeta, prema našim mogućnostima, na viši standard.

Učenike će se poticati na izražavanje kreativnosti, talenta i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije. Učenici sa svojim mentorima ostvaruje dobre rezultate na županijskim i državnim natjecanjima.

I nadalje će se poticat kvalitetna komunikacija na relaciji učitelj-učenik-roditelj, učenik-učenik, učenik-učitelj, zaposlenici međusobno kroz zajedničke aktivnosti i druženja kolektivnim upoznavanjem kulturne i duhovne baštine naše domovine.

Planirane su sljedeće izvannastavne aktivnosti: novinarska, likovna, tamburaška, geografska, tehnička, informatička, sportska grupa te aktivnosti u svakom razrednom odjelu u nižim razredima.

Učitelji će tijekom godine sudjelovati na seminarima, stručnim skupovima.

**5.Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje Škole su:

* Opći prihodi i primici, skupina 671, državni proračun za financiranje rada zaposlenih radnika;
* Opći prihodi i primici , skupina 671, županijski proračun za materijalne troškove i energente te održavanje i obnovu nefinancijske imovine
* Prihodi po posebnim propisima sastoje se od prihoda od priloga roditelja
* Donacija – strogo namjenska sredstva za održavanje i poboljšanje učeničkog standarda
* Tekuće pomoći, skupina 634, HZZ za financiranje rada zaposlenih radnika na javnim radovima

**Prihodi iz državnog proračuna**

Obzirom da je kod planiranja trebalo uzeti u obzir povećanje izdataka zbog povećanja dodataka na staž, kao i dosta velik broj djelatnika koji rada na dvije škole, djelatnika koji rade u nepunom radnom vremenu, ugovora, prihodi nisu planirani isključio u skladu s propisanim indeksom.

Osim prihoda za plaće tu se nalaze i ostali troškovi za zaposlene. Svake godine imamo i izdatke za pomoć za bolovanje ili u slučaju smrti člana obitelji, također tu su planirani i izdaci za jubilarne nagrade.

**Prihodi od Županije**

Kod prihoda dobivenih od Županije za financiranje rashoda , koji se financiraju minimalnim standardom prvo smo predvidjeli rashode koji se planiraju na osnovu potrošnje tekuće godine. To se odnosi na energente.

Rashode za materijalno i investicijsko održavanje nastojimo svesti na što manju razina obzirom da sve popravke i manje radove izvodimo sami, a samo za zahtjevnije koristimo usluge specijaliziranih majstora. Usprkos mjerama štednje u 2014. godini planiramo od investicija izmjenu unutarnje stolarije. U kategoriji rashoda općih troškova planiramo rashode za komunalne usluge (voda, odvoz smeća), rashode za telefon, platni promet te obaveznu pedagošku dokumentaciju i materijal kao i uredski materijal.

**Vlastiti prihodi**

Škola nema vlastite prihode.

**Namjenski prihodi od sufinanciranja**

Namjenski prihodi od sufinanciranja obuhvaćaju prihode sufinanciranja školske kuhinje.

**Donacije**

Prihodi od donacija strogo su namjenski prihodi te će se koristiti točno za određene

namjene.

**Prihodi od HZZ-a**

Prihodi od HZZ-a strogo su namjenski prihodi koji se koriste za financiranje rada zaposlenih radnika na javnim radovima.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

U prethodnoj školskog godini ukupno se školovalo 112 učenika. 62 učenika završilo je razred odličnim, 31 vrlo dobrim te 19 učenika dobrim uspjehom.

Izrečene odgojne mjere su: pohvala za odlično učenje i primjerno vladanje – 65; nagrade učiteljskog vijeća – 25; opomene – 4; ukor – 4 učenika; strogi ukor – 2 učenika te odgojno-obrazovni tretman produženog stručnog postupka – 1 učenik.

Zaposlenici su se stručno usavršavali na seminarima, stručnim aktivima i drugim oblicima nadogradnje sukladno financijskim mogućnostima Škole.

U prethodnoj školskoj godini naša Škola se natjecala na županijskom nivou na smotri „LiDraNo“ gdje je naš školski časopis predložen za državno natjecanje, a učenik Alen Jakupek Strbad sudjelovao je na natjecanju iz tehničke kulture na županijskom i na državnom nivou gdje je osvojio 1. mjesto.

Učenica 7. razreda, Katja Lipić natjecala se na državnoj razini „LiDraNa“.

Na natjecanju „Čitanjem do zvijezda“ u Bjelovaru Školu je zastupala učenica Noa Vadas koja je osvojila 2. mjesto.

Na državnom natjecanju „Mladi modelari“ iz tehničke kulture školu su zastupale Noa Vadas i Lara Kemec.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_

Ljubica Kovač